《晚晴气爽镫火可亲偶翻近诗甲乙编次因成一律》
清代·文昭

得归茅屋远尘寰，造物多情不吝闲。惊酒断无门剥啄，亲人时有鸟问关。

树头华月黄于橘，天外颓云墨似山。戏罢五禽还继火，数篇束笋手重删。

作者简介：（1680—约1732）宗室，字子晋，号芗婴居士、北柴山人。居室名紫幢轩。王士禛诗弟子，诗格与之相似。身有残疾，不能行走。有《紫幢轩诗》。